Πανελλήνια Ομοσπονδία Ενώσεων Στρατιωτικών
                               (Π.ΟΜ.ΕΝ.Σ.) 
          member of
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390. 

Ηλεκτρονική διεύθυνση: www.pomens.gr – facebook ΠΟΜΕΝΣ 
 Email: info@pomens.gr
     Αθήνα, 19 Οκτωβρίου 2018
ΠΡΟΣ:
Υπουργό Εθνικής Άμυνας κ. Πάνο Καμμένο

Αναπληρωτή Υπουργό Εθνικής Άμυνας κ. Παναγιώτη Ρήγα

Υφυπουργό Εθνικής Άμυνας κα Μαρία Κόλλια Τσαρουχά
Βουλευτές της Διαρκούς Επιτροπής Εθνικής Άμυνας και Εξωτερικών 

Υποθέσεων
ΕΓΑ ΓΕΕΘΑ - ΕΓΑ/ΓΕΣ - ΕΓΑ/ΓΕΝ - ΕΓΑ/ΓΕΑ

ΚΟΙΝ :
Διευθυντή Στρατιωτικού Γραφείου κ. ΥΕΘΑ – ΑΝΥΕΘΑ                    
             
Νομικό Σύμβουλο κ. ΥΕΘΑ - ΑΝΥΕΘΑ

             
Στρατιωτικοί συντάκτες
	ΘΕΜΑ:
	Μέριμνα Υπέρ Στρατιωτικού Προσωπικού Μονογονεϊκών Οικογενειών με Τέκνο/α ΑΜΕΑ


	ΣΧΕΤ :
	α.   Υ.Α. Φ.400//32/82424/Σ. 343/27-05-2011 (ΦΕΚ Β΄1139/2011)
β.   Κ.Υ.Α. Φ.400/34/292616/Σ.4753/06-09-2016 (ΦΕΚ Β΄ 2808/2016)
	


Αξιότιμοι κ.κ. Υπουργοί, Αξιότιμοι κ.κ. Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων, Αξιότιμοι κ.κ. Αρχηγοί,
1. Σύμφωνα με το άρθρο 1 του (α) σχετικού «Ως γονέας μονογονεϊκής οικογένειας νοείται ο γονέας εκείνος ο οποίος ασκεί εν τοις πράγμασι και κατ’ αποκλειστικότητα ή μετά από σχετική ανάθεση τη γονική μέριμνα ενός ή περισσοτέρων ανήλικων τέκνων».

2. Περαιτέρω κατά το ανωτέρω μνημονευόμενο άρθρο «Ως άτομα με ειδικές ανάγκες (ΑΜΕΑ) ορίζονται τα άτομα που δε μπορούν να εξασφαλίσουν μόνα τους όλες ή ένα μέρος από τις ανάγκες μιας φυσιολογικής ατομικής και κοινωνικής ζωής, λόγω κάποιας εκ γενετής ή επίκτητης σωματικής, διανοητικής ή ψυχικής βλάβης και έχουν ποσοστό αναπηρίας 67% και άνω».
3. Επιπρόσθετα, βάσει της παρ.2 του άρθρου 21 του (β) σχετικού «Στα στελέχη των ΕΔ, καθώς και τους Επαγγελματίες Οπλίτες μετά την ορκωμοσία τους, οι οποίοι έχουν σύζυγο ή προστατευόμενο μέλος ή την επιμέλεια με δικαστική απόφαση ατόμου που πάσχει από βαριά νοητική υστέρηση ή σύνδρομο Down ή από νόσημα που απαιτεί τακτικές μεταγγίσεις αίματος ή χρήζει περιοδικής νοσηλείας, χορηγείται ειδική άδεια, με αποδοχές, διάρκειας τριάντα (30) ημερών το χρόνο». 
4. Σε συνέχεια του ιδίου ανωτέρω άρθρου στην παρ.5 αναφέρεται ότι «Το δικαίωμα του παρόντος άρθρου χορηγείται σε κάθε δικαιούχο αυτοτελώς». Δηλαδή στην περίπτωση που και οι δύο σύζυγοι είναι στελέχη των Ε.Δ. δικαιούνται μέχρι 30 ημέρες ειδική άδεια με αποδοχές έκαστος, το χρόνο.

Αξιότιμοι κ.κ. Υπουργοί, Αξιότιμοι κ.κ. Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων, Αξιότιμοι κ.κ. Αρχηγοί,

5. Από τα ανωτέρω ευεργετικά μέτρα προς προστασία όσων διατρέχουν εμπράκτως οξέα κοινωνικά προβλήματα, εκλείπει η προσθήκη αναλογικά, των μονογονεϊκών οικογενειών με τέκνο ή τέκνα ΑΜΕΑ αναφορικά με τη χορήγηση ειδικής άδειας με αυτό της παραδοσιακής οικογένειας των οποίων οι σύζυγοι λαμβάνουν το προνόμιο αυτοτελώς.
6. Σε κάθε περίπτωση η ΠΟΜΕΝΣ ζητά τη χορήγηση στο γονέα ο οποίος ασκεί εν τοις πράγμασι και κατ’ αποκλειστικότητα ή μετά από σχετική ανάθεση τη γονική μέριμνα ενός ή περισσοτέρων ανήλικων τέκνων ΑΜΕΑ, του συνόλου των ημερών ειδικής άδειας με αποδοχές που λαμβάνει η πυρηνική οικογένεια, ήτοι 60 ημέρες.
7. Εισηγητής θέματος, Αντιπρόεδρος Διοικητικών Θεμάτων & Προσωπικού: Μακράκης Αθανάσιος, e-mail: pomensdioikitika@gmail.com.
8. Χειριστής θέματος, Αντιπρόεδρος Μέριμνας Προσωπικού: Επισμηναγός Νικόλαος Παναγιωτίδης, τηλ. 6983 503377, e-mail: pomens.merimna.prosopikou@gmail.com 





Για το Διοικητικό Συμβούλιο

